Vsebina
Kazalo 🔎︎

# Oštevilčevanje

V trenutnem dokumentu določi obliko številke in hierarhijo za oštevilčevanje poglavij.

Za dostop do tega ukaza ...

Izberite Orodja – Oštevilčevanje poglavij, nato zavihek Oštevilčevanje

## Raven

Kliknite raven orisa oz. poglavja, ki jo želite spremeniti, nato pa določite možnosti oštevilčevanja za raven. Če želite uporabiti možnosti oštevilčevanja za vse ravni z izjemo sloga odstavka, kliknite »1-10«.

## Oštevilčevanje

Določite oblikovanje za izbrano raven orisa.

### Slog odstavka

Izberite slog odstavka, ki ga želite dodeliti izbrani ravni orisa. Če kliknete »Brez«, potem izbrana raven orisa ni določena.

### Število

Izberite način oštevilčevanja, ki ga želite uporabiti za izbrano raven orisa.

Izbor | Opis
--- | ---
1, 2, 3, ... | Arabske številke
A, B, C, ... | Velike črke
a, b, c, ... | Male črke
I, II, III, ... | Rimske številke (velike)
i, ii, iii, ... | Rimske številke (male)
A,... AA,... AAA,... | Abecedno oštevilčevanje z enakimi velikimi črkami, kjer število črk pomeni raven poglavja. Npr. druga številka v tretji ravni je »BBB«.
a,... aa,... aaa,... | Abecedno oštevilčevanje z enakimi malimi črkami, kjer število črk pomeni raven poglavja. Npr. tretja številka v drugi ravni je »cc«.
Brez | Brez simbola za oštevilčevanje. Na začetku oštevilčene vrstice se pojavi samo znak ali simbol, ki je določen v polju Ločilo.

### Znakovni slog

Izberite znakovni slog znaka za oštevilčevanje.

### Pokaži podravni

Izberite številko ravni orisa, ki jih boste vključili v oštevilčevanje poglavja. Npr. izberite »3« za prikaz treh ravni oštevilčevanja poglavja: 1.1.1

### Ločilo pred

Vnesite besedilo, ki ga želite prikazati pred številko poglavja. Npr. vnesite »Poglavje «, da se prikaže »Poglavje 1«.

### Ločilo za

Vnesite besedilo, ki ga želite prikazati za številko poglavja. Npr. vnesite piko (.), da se prikaže »1.«.

### Začni z

Vnesite številko, pri kateri želite pričeti s ponovnim oštevilčevanjem poglavij.

Podobne teme

Položaj

Oštevilčevanje poglavij