Vsebina
Kazalo 🔎︎

# Krmar

Prikaže ali skrije okno Krmarja, kjer lahko skačete na različna mesta v vašem dokumentu. Krmar je na voljo tudi v stranski vrstici. Krmarja lahko uporabite tudi za vstavljanje elementov iz trenutnega dokumenta ali drugih odprtih dokumentov in za organizacijo glavnih dokumentov. Za urejanje predmeta v Krmarju z desnim gumbom kliknite na element in nato izberite ukaz iz kontekstnega menija. Če želite, lahko Krmarja zasidrate na rob svoje delovne površine.

Za dostop do tega ukaza ...

Izberite Pogled – Krmar.

V orodni vrstici Standardno kliknite

Krmar vključen/izključen

Če želite odpreti Krmarja, izberite Pogled – Krmar (F5). Če želite prestaviti okno Krmarja, povlecite njegovo naslovno vrstico. Krmarja zasidrate tako, da povlečete naslovno vrstico na levi, desni oz. spodnji rob delovne površine. Odsidrate ga s pritisnjeno tipko Cmdkrmilko in dvojnim klikom v sivem območju Krmarja.

Za ogled elementov v kategoriji kliknite ikono razpiranja zraven kategorije v Krmarju. Za prikaz številk elementov v kategoriji premaknite miškin kazalec preko kategorije v Krmarju. Za skok na element v dokumentu dvojno kliknite na element iz Krmarja.

Če želite skočiti na naslednji ali prejšnji element v dokumentu, uporabite polje Krmari po , kjer izberete predmetno kategorijo, nato kliknite puščico navzgor ali navzdol.

Krmar prikaže tisto, kar ustreza mestu urejanja v pogledu krmarja. To so lahko glede na različne kategorije naslovi, tabele, hiperpovezave itn. Če je pritisnjen gumb »Pogled krmarjenja po vsebini« in so izbrani naslovi, se v Krmarju prikaže in poudari naslov, ki pripada trenutnemu položaju urejanja. Če so izbrane tabele, je prikazana povezana tabela itn. Če se element nahaja v strnjeni plasti, se potrebne plasti nad njo samodejno razširijo in ostanejo kasneje razširjene.

## Krmari po

Uporabite izbirno polje, v katerem izberite vrsto elementov, po katerih želite krmariti z uporabo gumbov Prejšnji in Naslednji.

## Prejšnji

Skoči na prejšnji element v dokumentu. Za določitev vrste elementa, na katerega želite skočiti, kliknite seznam Krmari po in zatem predmetno kategorijo – npr. »Slike«.

Prejšnji element

## Naslednji

Skoči na prejšnji element v dokumentu. Za določitev vrste elementa, na katerega želite skočiti, kliknite seznam Krmari po in zatem predmetno kategorijo – npr. »Slike«.

Naslednji element

## Številka strani

Vnesite številko strani, na katero želite skočiti, in zatem pritisnite vnašalko. Za krmarjenje uporabite vrtilne gumbe.

## Pogled krmarjenja po vsebini

Preklaplja med prikazi vseh kategorij v Krmarju in izbranimi kategorijami.

Kontekstni meniji vsebujejo izbrane ukaze, ki so navedeni na teh straneh pomoči. Ukazi v kontekstnih menijih se, kot pove že njihovo ime, spreminjajo glede na kategorijo izbranega elementa.

Preklopi pogled krmarjenja po vsebini

Ikona | Kategorija | Kontekstni meni
--- | --- | ---
| Naslovi | Strni vse/Razpostri vse, Pošlji oris na odložišče, Strnjevanje orisa, Sledenje orisa, Raven orisa
| Elementi naslovov | Strni/Razpostri vse, Pojdi na, Izberi, Izbriši, Povišaj poglavje, Ponižaj poglavje, Povišaj raven, Ponižaj raven, Vidnost orisa vsebine, Sledenje orisa, Raven orisa
| Tabele |
| Elementi tabel | Pojdi na, Izberi, Uredi, Izbriši, Preimenuj
| Okviri |
| Slike |
| Predmeti OLE |
| Zaznamki |
| Elementi okvirov, slik, predmetov OLE, zaznamkov | Pojdi na, Uredi, Izbriši, Preimenuj
| Odseki |
| Elementi odsekov | Pojdi na, Izberi, Uredi, Preimenuj
| Hiperpovezave |
| Elementi hiperpovezav | Pojdi na, Uredi, Izbriši, Preimenuj
| Sklici |
| Kazala |
| Elementi sklicev in kazal | Pojdi na
| Komentarji | Pokaži vse, Skrij vse, Izbriši vse
| Elementi komentarjev | Pojdi na, Uredi, Izbriši
| Risani predmeti |
| Elementi risanih predmetov | Pojdi na, Izbriši, Preimenuj
| Vse | Vlečni način, Prikaz

V Krmarju se skriti odsek dokumenta obarva sivo in prikaže besedilo kot »skrito«, ko se s kazalcem miške postavite nanj. Enako velja za vsebine slogov strani glave in noge, ki niso uporabljene v dokumentu, ter skrite vsebine v tabelah, okvirih, grafiki, predmetih OLE in kazalih.

## Preklopi pogled matrice

Preklopi med matričnim in navadnim pogledom, če je glavni dokument odprt.

Preklopi pogled matrice

## Glava

Kazalko premakne v glavo ali pa iz glave v področje besedila dokumenta.

Glava

## Noga

Kazalko premakne v nogo ali pa iz noge na področje besedila dokumenta.

Noga

## Sidro <-> besedilo

Skače med besedilom sprotnih opomb in sidrom sprotnih opomb.

Sidro <-> besedilo

## Nastavi opomnik

Kliknite tukaj, da nastavite opomnik na trenutnem položaju kazalke. Določite lahko največ pet opomnikov. Za skok nanj kliknite ikono Krmarjenje, v oknu Krmarjenje kliknite Opomnik in nato še gumb Prejšnji ali Naslednji.

Nastavi opomnik

Po opomnikih krmarite v zaporedju, kot so določeni. Opomniki se ne shranijo, ko zaprete dokument.

## Raven orisa

Raven orisa

Kliknite to ikono in nato izberite številko naslova ravni orisov, ki jih želite prikazati v oknu Krmarja. Ta ukaz lahko prikličete tako, da z desnim gumbom kliknete na naslov v oknu Krmarja.

### 1-10

Kliknite 1 za prikaz glavnih naslovov (naslovov poglavij) v oknu Krmarja in 10 za prikaz vseh naslovov.

## Seznamsko polje

Prikaže ali skrije seznam Krmarja.

Seznamsko polje vključeno/izključeno

## Povišaj raven

Za en nivo poveča orisni nivo izbranega naslova in naslove, ki se pojavijo pod tem naslovom. Za samo povečanje orisnega nivoja izbranega naslova, držite pritisnjeno tipko Cmdkrmilko in kliknite na to ikono.

Povišaj raven

## Ponižaj raven

Za eno raven zmanjša orisno raven izbranega naslova in naslove, ki se pojavijo pod tem naslovom. Za samo zmanjšanje orisne ravni izbranega naslova, držite pritisnjeno tipko Cmdkrmilko in kliknite to ikono.

Ponižaj raven

## Povišaj poglavje

V Krmarju in v dokumentu premakne izbrani naslov in besedilo pod naslovom za eno raven višje. Če želite premakniti samo izbrani naslov in ne besedila, povezanega z njim, držite pritisnjeno tipko Cmdkrmilko in nato kliknite to ikono.

Povišaj poglavje

## Ponižaj poglavje

V Krmarju in v dokumentu premakne izbrani naslov in besedilo pod naslovom za eno raven nižje. Če želite premakniti samo izbrani naslov in ne besedila, povezanega z njim, držite pritisnjeno tipko Cmdkrmilko in nato kliknite to ikono.

Znižaj poglavje

Za hitro preureditev naslovov in z njimi povezana besedila iz seznama izberite kategorijo »Naslovi« in nato kliknite ikono Pogled vsebine. Sedaj lahko uporabite način povleci in spusti za preureditev vsebin.

## Vlečni način

Nastavi možnost povleci in spusti za vstavljanje elementov iz Krmarja v dokument, npr. kot hiperpovezavo. Kliknite ikono in izberite možnost, ki jo želite uporabiti.

Vlečni način

### Vstavi kot hiperpovezavo

Ustvari hiperpovezavo, ko povlečete in spustite element v trenutni dokument. Kliknite na hiperpovezavo v dokumentu, da skočite na predmet, na katerega hiperpovezava kaže.

### Vstavi kot povezavo

Izbrani element, ki ste ga povlekli in spustili v trenutni dokument, vstavi kot povezavo. Besedilo se vstavi kot zaščiten odsek. Vsebine povezave se samodejno posodabljajo takrat, ko se spremeni vir. Za ročno posodabljanje povezav v dokumentu izberite Orodja – Posodobi – Povezave. Povezav ne morete ustvariti za grafiko, predmete OLE, sklice in kazala.

### Vstavi kot kopijo

Kopijo izbranega elementa vstavi tam, kjer ste povlekli in spustili v trenutni dokument. Ne morete povleči in spustiti kopij grafike, predmetov OLE, sklicev in kazal.

## Odprti dokumenti

Navede imena vseh odprtih dokumentov z besedilom. Za pogled vsebine dokumenta v oknu Krmarja izberite ime dokumenta iz seznama. Trenutni dokument, ki je prikazan v Krmarju, je označen z besedo »aktivno«, ki je navedena takoj za imenom v seznamu.

Z desnim gumbom lahko kliknete na element v Krmarju, izberete Prikaz in nato kliknete na dokument, ki ga želite pogledati.

## Sledenje orisu

Določite način Krmarja za sledenje orisu. To velja le za vnose orisa pod Naslovi v okviru Pogled vsebine v Krmarju. Za ogled, omogočanje ali spreminjanje načina desno kliknite način, desno kliknite Naslovi ali element pod Naslovi in izberite Sledenje orisu. Izbrani način se uveljavi po celotnem dokumentu.

V načinih Privzeto in Pozornost Krmar samodejno izbere najbližji naslov pred trenutnim položajem kazalke v dokumentu.

V načinu Privzeto se prikaz vnosov orisa v Krmarju nikoli ne spremeni, le vnos orisa je izbran.

V načinu Pozornost Krmar prikaže le naslove za izbrano raven orisa, relativno na naslednjo višjo raven orisa. Primer: če je izbran naslov 2. ravni, so prikazani vsi naslovi 2. ravni pod istim naslovom 1. ravni, medtem ko so vsi naslovi od 3. do 10. ravni (pod istim naslovom 1. ravni) strnjeni. Drugi naslovi, ki niso pod istim naslovom 1. ravni, so prav tako strnjeni.

Izberite Izključeno, da onemogočite sledenje orisu.

Podobne teme

Krmar za pregled dokumenta

Razporejanje naslovov s Krmarjem

Vstavljanje hiperpovezav z uporabo Krmarja

Prikazovanje, sidranje in skrivanje oken